**Mielipide | Yhteiskuntavastuu on Gradian työn ydintä**

Sirkku Ingervo, Tuula Peltonen

20.5.2022 5:20

[Kuuntele](https://app-eu.readspeaker.com/cgi-bin/rsent?customerid=13313&lang=fi_fi&readclass=diks-article__headline,diks-article__lead,diks-article__storyline&url=https%3A%2F%2Fwww.ksml.fi%2Fpaakirjoitus-mielipide%2F4615580)

Koulutuskuntayhtymä Gradian taloustilanne puhuttaa. Mennäänkö talous edellä vai keskitytäänkö ydintehtävään?

Kannatamme ydintehtävään keskittymistä. Emme kannata äkkijarrutusta tilanteessa, jossa opetus- ja ohjaus ovat keskeinen opiskelijoiden ja valmistumisen pitovoima.

Siksi ehdotamme harkittavaksi henkilöstösäästöjen puolittamista (6,5 milj. / 2 =3,25 milj.) ja samalla lukiokoulutukseen ammatillisesta koulutuksesta jo useana vuosina siirretyn määrärahan palauttamista ammatilliseen koulutukseen (1,3 milj.).

Eläköityminen ja määräaikaisten työsuhteiden uusimattomuus ei välttämättä kohtaa ydintehtävän tarpeen kanssa. Henkilöstösäästöt kannattaa tehdä harkitusti ja siirtymäaikaa pidentäen ainakin hallituskauden mittaiseksi eikä kertarysäyksenä.

Oppivelvollisuus lisää Gradian yhteiskuntavastuuta olennaisesti. Erityisen tuen ja ohjauksen tukimuodot ja lähiopetuksen vahvistaminen ovat avainasemassa, jotta negatiivista koulupudokkuutta ei synny.

Ymmärrämme, että koulutuskuntayhtymän johtajan ehdotus ei ole lopullinen päätös, vaan keskustelun avaus.

*Ingervo on koulutuskuntayhtymä Gradian hallituksen jäsen (vas.), KM, erityisopettaja ja opinto-ohjaaja Jyväskylästä, Peltonen on Gradian hallituksen varapuheenjohtaja (sd.), KM ja erityisluokanopettaja Jämsästä.*